
LIETUVOS RESPUBLIKOS TEISINGUMO MINISTRAS

ĮSAKYMAS
DĖL PATAISOS PAREIGŪNŲ, DĖVINČIŲ TARNYBINĘ UNIFORMĄ SU RANGŲ ŽENKLAIS IR SIMBOLIKA, PAREIGYBIŲ SĄRAŠO, PATAISOS PAREIGŪNŲ TARNYBINĖS UNIFORMOS SU RANGŲ ŽENKLAIS IR SIMBOLIKA PAVYZDŽIŲ BEI UNIFORMOS DĖVĖJIMO TVARKOS APRAŠO IR PATAISOS PAREIGŪNŲ TARNYBINĖS UNIFORMOS IŠDAVIMO NORMŲ PATVIRTINIMO

2015 m. vasario 26 d. Nr. 1R-48
Vilnius


Vadovaudamasis Tarnybos Kalėjimų departamente prie Lietuvos Respublikos teisingumo ministerijos statuto 24 straipsnio 1 ir 3 dalimi:
. T v i r t i n u  pridedamus:
. Pataisos pareigūnų, dėvinčių tarnybinę uniformą su rangų ženklais ir simbolika, pareigybių sąrašą;
. Pataisos pareigūnų tarnybinės uniformos su rangų ženklais ir simbolika pavyzdžius bei uniformos dėvėjimo tvarkos aprašą;
. Pataisos pareigūnų tarnybinės uniformos išdavimo normas.
. N u s t a t a u,  kad pataisos pareigūnai, iki nustatyta tvarka bus išduota šiuo įsakymu patvirtinta tarnybinė uniforma, dėvi Lietuvos Respublikos teisingumo ministro 2000 m. rugpjūčio 16 d. įsakymu Nr. 174 „Dėl Kalėjimų departamento prie Lietuvos Respublikos teisingumo ministerijos bei jam pavaldžių įstaigų ir valstybės įmonių pareigūnų tarnybinės uniformos su pareiginių laipsnių ženklais ir simbolika pavyzdžių patvirtinimo“ ir Lietuvos Respublikos teisingumo ministro 2012 m. liepos 20 d. įsakymu Nr. 1R-199 „Dėl Kalėjimų departamento prie Lietuvos Respublikos teisingumo ministerijos ir jam pavaldžių įstaigų pareigūnų tarnybinės uniformos su pareigūnų tarnybinių rangų ženklais ir simbolika pavyzdžių patvirtinimo“ patvirtinto pavyzdžio uniformą.
. P r i p a ž į s t u  netekusiu galios Lietuvos Respublikos teisingumo ministro 2014 m. balandžio 30 d. įsakymą Nr. 1R-152 „Dėl Kalėjimų departamento prie Lietuvos Respublikos teisingumo ministerijos ir jam pavaldžių įstaigų pareigūnų tarnybinės uniformos su rangų ženklais ir simbolika pavyzdžių bei uniformos dėvėjimo tvarkos aprašo ir tarnybinės uniformos išdavimo normų patvirtinimo“.

. Kalėjimų departamento prie Lietuvos Respublikos teisingumo ministerijos (toliau – Kalėjimų departamentas) pataisos pareigūnų pareigybės:
. Kalėjimų departamento direktorius;
. Kalėjimų departamento direktoriaus pavaduotojas, koordinuojantis, kontroliuojantis ir organizuojantis laisvės atėmimo vietų apsaugą, jose laikomų asmenų priežiūrą, kriminalinės žvalgybos ir procesinę ikiteisminio tyrimo pareigūnų veiklą Kalėjimų departamente ir laisvės atėmimo vietose;
. Kalėjimų departamento direktoriaus pavaduotojas, koordinuojantis ir kontroliuojantis Kalėjimų departamentui pavaldžių įstaigų socialinės reabilitacijos ir psichologinių tarnybų, probacijos tarnybų darbą bei sveikatos priežiūros organizavimą;
. patarėjas;
. Apsaugos, priežiūros ir įskaitos skyriaus pataisos pareigūnų pareigybės;
. Imuniteto skyriaus pataisos pareigūnų pareigybės;
. Kriminalinės žvalgybos informacijos analizės skyriaus pataisos pareigūnų pareigybės;
. Kriminalinės žvalgybos skyriaus pataisos pareigūnų pareigybės;
. Probacijos skyriaus pataisos pareigūnų pareigybės;
. Resocializacijos skyriaus pataisos pareigūnų pareigybės.
. Pataisos įstaigų ir tardymo izoliatorių pataisos pareigūnų pareigybės:
. direktorius;
. direktoriaus pavaduotojas;
. Arešto bausmės skyriaus (grupės) pataisos pareigūnų pareigybės;
. Apsaugos ir priežiūros skyriaus pataisos pareigūnų pareigybės;
. Kriminalinės žvalgybos skyriaus pataisos pareigūnų pareigybės;
. Socialinės reabilitacijos skyriaus pataisos pareigūnų pareigybės.
. Probacijos tarnybų pataisos pareigūnų, vykdančių probaciją, pareigybės.

